**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2018 m. birželio 21 d. Nr. 34-1393

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi bei atsižvelgdama į biudžetinių įstaigų ir kitų organizacijų prašymus, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės tarybos 2018 m. vasario 20 d. sprendimą Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“:

1. Pakeisti 1.1 papunktį, vietoje skaičiaus „20128,5“ įrašyti skaičių „20692,2“ ir juo patvirtintas 2018 metų Lazdijų rajono savivaldybės biudžeto pajamas išdėstyti nauja redakcija (pridedama);
2. Pakeisti 1.2 papunktį, vietoje skaičių „22035,4“, „7254,0“ ir „3038,3“ įrašyti skaičius „22599,1“, „7256,3“ ir „3374,1“ ir juo patvirtintus Lazdijų rajono savivaldybės 2018 metų biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama);
3. Pakeisti 1.5 papunkčiu patvirtintą 2017 metų Lazdijų rajono savivaldybės biudžeto nepanaudotos pajamų dalies paskirstymą pagal biudžetines įstaigas, jų veiklos programas ir finansavimo šaltinius ir išdėstyti jį nauja redakcija (pridedama).

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2018 M. VASARIO 20 D. SPRENDIMO NR. 5TS-1175 „DĖL 2018 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

 **AIŠKINAMASIS RAŠTAS**

2018 m. balandžio 20 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2018 m. vasario 20 d. sprendimo Nr. 5TS-1175 „Dėl 2018 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi bei atsižvelgdama į biudžetinių įstaigų ir kitų organizacijų prašymus***.***

***Šio sprendimo projekto tikslas*** yra padidinti savivaldybės biudžeto pajamas ir asignavimus 563,7 tūkst. eurų.

***PAJAMOS***. Pagal Lietuvos Respublikos 2018 m. valstybės biudžeto ir savivaldybių biudžetų finansinių rodiklių patvirtinimo įstatymo 4 straipsnio 3 punktą, savivaldybių tarybos, atsižvelgdamos į iš valstybės institucijų ir įstaigų gautas dotacijas, įskaitant Europos Sąjungos ir kitos tarptautinės finansinės paramos lėšas, turi atitinkamai patikslinti savo patvirtintus biudžetus. Lazdijų rajono savivaldybės administracijai ir Lazdijų rajono savivaldybės priešgaisrinei tarnybai pateikus informaciją apie tokių lėšų gavimą jų vykdomiems projektams finsansuoti, 563,7 tūkst. eurų yra didinamos savivaldybės biudžeto pajamos Europos Sąjungos finansinės paramos lėšų eilutėje.

***IŠLAIDOS***. Pagal Lazdijų rajono savivaldybės administracijos ir Lazdijų rajono savivaldybės priešgaisrinės tarnybos pateiktą informaciją, finansavimo šaltinyje „Europos Sąjungos finansinės paramos lėšos, bendrojo finansavimo lėšos“ tikslinami šių biudžetinių įstaigų asignavimai, atitinkamai 543,4 tūkst. eurų ir 20,3 tūkst. eurų.

Pagal asignavimų valdytojų ir kitų subjektų pateiktus prašymus tarp veiklos programų ir priemonių perskirstomos savivaldybės biudžeto lėšos savarankiškoms funkcijoms vykdyti.

Lazdijų rajono savivaldybės administracijos asignavimai *didinami* Užimtumo, turizmo ir verslo skatinimo programos priemonėje „Vykdyti Lazdijų rajono savivaldybės turizmo rinkodarą Lietuvoje ir užsienyje“ (0,5 tūkst. eurų), Melioracijos darbų vykdymo programos priemonėje “Melioracijos statinių priežiūra ir remonto, avarinių gedimų šalinimo darbai“ (17,3 tūkst. eurų), Investicijų programos priemonėje „Įgyvendinti ir rengti naujus projektus“ (504,2 tūkst. eurų), Socialinės apsaugos plėtojimo, skurdo beo socialinės atskirties mažinimo programos priemonėje „Organizuoti ir finansuoti socialinės priežiūros paslaugas“ (5 tūkst. eurų).

Šiuo tarybos sprendimo projektu Kučiūnų ir Šventežerio seniūnijų asignavimai, atitinkamai 0,5 tūkst. ir 1,0 tūkst. eurų, tikslinami tarp priemonių, sumažinant juos priemonei „Vietinių kelių ir gatvių priežiūra žiemą“ ir padidinat priemonei „Viešųjų erdvių ir kapinių priežiūra“. Lėšos bus naudojamos viešųjų erdvių ir kapinių priežiūros įrankiams (trimeriui ir 2 žoliapjovėms) įsigyti.

15,0 tūkst. eurų siūloma skirti Lazdijų mokyklai-darželiui „Kregždutė“ mokyklos-darželio teritorijos tvoros pakeitimo išlaidoms padengti (Lietuvos higienos normos HN 75:2010 17 punktas nustato, kad „Statinio, kuriame vykdoma ikimokyklinio ir (ar) priešmokyklinio ugdymo programa, sklypas / teritorija arba šio sklypo / teritorijos dalis, kurioje įrengtos vaikų žaidimų aikštelės, turi būti aptverta ne žemesne kaip 1,5 m aukščio tvora“. Šiuo metu tvoros aukštis yra 0,9 m).

1,4 tūkst. eurų siūloma skirti Lazdijų mokyklai-darželiui „Vyturėlis“ – pagal panaudą naudojamos Alytaus apskrities vyriausiojo policijos komisariato Lazdijų rajono policijos komisariato sporto salės vidaus patalpų durims įrengti ir elektroninei užrakinimo sistemai įsigyti.

Šiuo sprendimo projektu pagal nevyriausybinių organizacijų ir religinių bendruomenių pateiktus prašymus iš dalies yra paskirstomos lėšos priemonėms „Remti religinių bendruomenių veiklą, padėti tvarkyti ir išlaikyti jų turimą materialinę bazę“ (Būdviečio Jėzaus Nazariečio ir Metelių Kristaus Atsimainymo parapijoms – 6,2 tūkst. eurų) ir „Skirti lėšų nevyriausybinių organizacijų projektams bendrafinansuoti, veiklos išlaidoms kompensuoti pagal prašymus“ (Lazdijų rajono bibliotekininkų draugijai, Lazdijų rajono Mikyčių kaimo bendruomenės komitetui, Šventežerio vandens bokšto savininkų bendrijai, asociacijai „Rudaminos bendruomenė“ – 6,8 tūkst. eurų).

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal aptvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė